NaiveNeuron/SloPal huggingface dataset:
Poliačik, Martin, poslanec NR SR (2013-10-30):
Ďakujem, pán predseda. Pán predseda, kolegyne, kolegovia, hostia, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnej i právnej stránke náležitosti uvedené v § 67 a § 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto predmetný návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 715 z 27. septembra 2013 navrhol, aby návrh zákona prerokoval ústavnoprávny výbor a výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Predkladaným návrhom zákona sa navrhuje vypustiť z Trestného zákona ustanovenie § 377, obsahuje, obsahujúce trestný čin porušenie dôvernosti ústneho prejavu a iného prejavu osobnej povahy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 715. Pán predseda, prosím, otvorte všeobecnú rozpravu.
Vašečka, Richard, poslanec NR SR (2017-12-06):
Ďakujem za slovo. Ja by som chcel pripomenúť a poďakovať, že to pripomenul pán poslanec Rajtár, odvolávame ministra vnútra Roberta Kaliňáka. Tu boli pokusy odviesť to doľava, doprava, neviem kade všade možné. Premiér hovoril naozaj vo svojom nedôstojnom vystúpení, že nemáme právo moralizovať. No, v každom prípade je jedno, či moralizujeme, alebo nemoralizujeme. Ale máme právo, Národná rada Slovenskej republiky, parlament, má právo kritizovať, navrhovať odvolanie člena vlády. A robiť to budeme. Patrí to k demokracii a je to naša úloha. Ale, naopak, predseda vlády nemá právo moralizovať a poučovať a kádrovať poslancov. To je vrchol. My môžme kedykoľvek si predvolať ministra alebo predsedu vlády do parlamentu, klásť mu otázky a navrhovať vyslovenie nedôvery. Je predsedom vlády preto, lebo mu Národná rada vyslovila dôveru. Ale on nemá právo vyjadrovať sa k tomu, kto je prihlásený do rozpravy, kto má právo hovoriť a nemá právo hovoriť! Sme zvolení poslanci Národnej rady, ale nie nejakí poskokovia pána ministra. A o tom, čo jemu hovorí morálka, sa vyjadril viackrát. Ja som nedávno videl video, kde povedal, že jeho morálka nezaujíma. A to dokazuje jeho život. Takže nech sa zodpovedá tomuto parlamentu a nech si nedovolí to, čo si dovoľoval. (Potlesk.)
Halgašová, Jarmila, poslankyňa NR SR (2022-06-29):
Ďakujem. Ďakujem, pán kolega, že si takto stručne zhodnotil vývoj slovenského potravinárstva a poľnohospodárstva, že si pomenoval problémy agrorezortu, do ktorých sa tento rezort dostal aj vďaka 12-ročnému pôsobeniu strany SMER – SD. Hovorím preto aj vďaka, pretože ja som presvedčená o tom, že každá jedna ponovembrová vláda sa podpísala pod úpadok slovenského poľnohospodárstva a potravinárstva, pretože ani jeden premiér, ani jeden minister financií, ani jeden minister pôdohospodárstva nemal za prioritu slovenské poľnohospodárstvo, potravinárstvo napriek tomu, že v programovom vyhlásení vlády to vždy svietilo. Nakoniec, nechcem teda zachádzať do detailov, čo sa týka čerpania dotácií počas 12-ročnej, 12-ročného pôsobenia, pretože kauza, ako už spomenul pán premiér, či už to boli Babindol, či už to bola pani Rošková, či už to bol Dobytkár, pod to všetko ste sa podpísali, a to sú peniaze, ktoré chýbajú obyčajným, normálnym, bežným poľnohospodárom a potravinárom. Pokiaľ ide o teda DPH a reguláciu cien potravín, ja si nemyslím, že toto je cesta, ako zlacniť potraviny. Určite nie. Ak chceme nakŕmiť obchodné reťazce, poďme do toho, poďme znížiť DPH. Pokiaľ budeme regulovať ceny potraviny, potravín, tak môžme to robiť, ale opäť to je len dočasná záležitosť a nepomôže to. Osobne vidím riešenie v selektívnej, cielenej pomoci vybraným, resp. sociálne slabým ľuďom v Slovenskej republike. A obráťte sa na ministra financií inak, ak chcete znižovať DPH a regulovať potraviny.
Podmanický, Ján, poslanec NR SR (2012-10-25):
Hlasujeme o 14. bode návrhu pána poslanca Mihála.
Madej, Róbert, poslanec NR SR (2013-09-04):
Ďakujem pekne. Vážený pán predseda Národnej rady, panie poslankyne, páni poslanci, v rozprave k uvedenému návrhu zákona vystúpili piati poslanci Národnej rady. V rozprave podala pozmeňujúci návrh pani poslankyňa Mezenská. Keďže jej pozmeňujúci návrh odznel dnes, v zmysle § 83 ods. 4 rokovacieho poriadku navrhujem, aby bola lehota na hlasovanie o tomto pozmeňovacom návrhu skrátená. Pán predseda Národnej rady, dajte, prosím, hlasovať o skrátení lehoty.
Grendel, Gábor, podpredseda NR SR (2021-03-30):
Vážené panie poslankyne, vážení páni poslanci, budeme pokračovať v popoludňajšom rokovaní piateho dňa 25. schôdze Národnej rady Slovenskej republiky podľa odsúhlasenej zmeny programu. A chcel by som ešte pripomenúť, že po prerokovaní nasledujúcich štyroch tlačí budeme hlasovať a potom pokračovať v jednotlivých bodoch programu. Pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 67/2020 o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov. Vládny návrh zákona má parlamentnú tlač 480. Výsledky rokovania výborov sú v tlači 480a. Prosím pána podpredsedu a ministra financií Slovenskej republiky Eduarda Hegera, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 480.)
Hrušovský, Pavol, podpredseda NR SR (2011-02-01):
Ďakujem, pán poslanec, prosím, zaujmite miesto pre spravodajcov. Otváram rozpravu. Chcem informovať, že som dostal dve písomné prihlášky. Za poslanecký klub Slovenskej národnej strany pán poslanec Rafaj a za poslanecký klub strany SMER pán poslanec Marek Maďarič. Nech sa páči, pán poslanec Rafaj, máte slovo.
Dostál, Ondrej, poslanec NR SR (2024-01-09):
Trest nesmie byť neprimeraný, pán minister Susko, na tom sa asi všetci zhodneme. Je fajn, že to ústavný súd konštatoval už v roku 2011, ja sa len chcem spýtať, kto konštatoval, že trestné sadzby v našom Trestnom zákone sú neprimerané. Existuje nejaké rozhodnutie, ktoré hovorí, že je potrebné zmeniť tie sadzby? Lebo áno, existujú rôzne analýzy, ale ktorá autorita autoritatívne rozhodla, že tie sadzby sú neprimerané, kedy to urobila a rozhodla spôsobom, že je potrebné tie sadzby zmeniť v skrátenom legislatívnom konaní, inak čo? Inak bude infringement, budeme platiť pokuty Európskej únii za to, že sme, že máme príliš vysoké sadzby za korupčné trestné činy? To snáď nemyslíte vážne. Preplnenosť väzníc detto. Áno, je to úplne legitímna téma, ale nie je to téma na skrátené legislatívne konanie a teraz rokujeme o tom, či tento návrh máme prerokovať v skrátenom legislatívnom konaní. Mimoriadne ma zaujala vaša veta, ktorá sa týka výšky sadzieb v iných krajinách. Povedali ste, že keď to funguje v okolitých krajinách, prečo by to nemalo fungovať u nás. No dobre, len sa chcem spýtať, v ktorej z tých krajín boli takýmto zásadným spôsobom menené sadzby, trestné sadzby v skrátenom legislatívnom konaní. Ja neviem odpoveď, ale tipol by som si, že v žiadnej. A keď to v iných krajinách vedia robiť bez skráteného legislatívneho konania, prečo to my máme robiť v skrátenom legislatívnom konaní? Posledná vec, tá Európska únia, skúste mi to, prosím, vysvetliť. Vy tvrdíte, že ak to nespravíme v skrátenom legislatívnom konaní, budú infringementy, Európska komisia, naopak, nás vyzýva, aby sme to nerobili v skrátenom legislatívnom konaní. Tak je schizofrenická EÚ alebo zavádzate... (Prerušenie vystúpenia časomerom. Potlesk.)
Blanár, Juraj, podpredseda NR SR (2021-07-01):
Vyčerpali sme otázky určené na predsedu vlády Slovenskej republiky a v určenom čase pätnásť minút. Pristúpime teraz k odpovediam členov vlády na otázky poslancov. Prvú otázku položil pán poslanec Tomáš Valášek ministrovi zdravotníctva Slovenskej republiky Vladimírovi Lengvarskému: „Kedy bude pripravená aplikácia eKaranténa na prípadné použitie a stihne sa to v najbližších týždňoch pred očakávaným príchodom tretej vlny?“ Pán minister zdravotníctva, nech sa páči, môžete odpovedať na otázku.
Zelník, Štefan, poslanec NR SR (2019-11-28):
Ďakujem pekne za slovo. Vážený pán kolega, myslím, že tu v Národnej rade nenájdeme jedného, ktorý by nebol za to, aby bolo potláčané násilie voči ženám, a to už je jedno, či to je u nás alebo kdekoľvek na svete. A k tomu sa hrdo hlásime všetci. Ale treba povedať aj druhé, že tento dohovor pod rúškom presadzovania takéhoto šľachetného zámeru sa snaží presadiť aj určité prvky rodovej ideológie. Dohor ustanovuje definíciu tzv. rodu v čl. 3 písm. c), kde sa pojem rod definuje ako súbor spoločnosťou vytvorených rolí, vzorov správania, činností a atribútov, ktoré daná spoločnosť považuje za primerané pre ženy a mužov. Jakartská definícia rodovej identity je takto: pod pojmom rodová identita sa rozumie schopnosť človeka hlboko vnútorne a individuálne pociťovať rod, ktorý môže, ale nemusí zodpovedať pohlaviu. A to je práve tá, tá úlisnosť toho Istanbulského dohovoru, že sa snaží pod rúškom ochrany práva žien zakomponovať niektoré terminológie, ktoré sa majú vkliniť aj do nášho právneho poriadku Slovenskej republiky, a v čl. 4, v čl. 14 sa jasne hovorí, „zmluvné strany prijmú, ak je to primerané, potrebné kroky na to, aby sa do oficiálnych študijných plánov na všetkých stupňoch vzdelávania“, to znamená na základné aj stredné školy, „začlenili študijné materiály týkajúce sa problematiky rovnoprávnosti mužov a žien“, čo je úplne v poriadku, ale je tam vsunuté, „nestereotypných rodových rolí“. Prosím vás, čo tuto chceme zakrývať, čo sa tu chceme hrať? Týmto sa snaží úzka skupina ľudí presadiť do nášho právneho poriadku niečo, čo je v rozpore so zdravým rozumom. Ďakujem.
Glváč, Martin, podpredseda NR SR (2017-06-19):
Ďakujem veľmi pekne. Prerušujem rokovanie o tomto bode programu. A ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysokoúčinnej kombinovanej výroby a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 513, spoločná správa výborov má tlač 513a. Prosím ministra hospodárstva Slovenskej republiky Petra Žigu, aby vládny návrh zákona odôvodnil. Nech sa páči.
Beblavý, Miroslav, poslanec NR SR (2012-06-26):
Ďakujem pekne. Priznám sa, že neviem, kto bujnel za minulej vlády, lebo som dokumentoval, že minulá vláda práve najvýraznejšie znížila počet štátnych tajomníkov v histórii tejto krajiny od roku ’93, kde naozaj len dve ministerstvá mali viac ako toho nevyhnutného jedného, a to ministerstvo financií a ministerstvo dopravy. Práve prvá Ficova vláda mala štátnych tajomníkov všade dvoch, všade tam, kde sa dalo, a pomaly aj tam, kde sa nedalo. A táto vláda znovu tento trend, znovu nasleduje, takže priznám sa, že ak ste povedali, že to vezmete len za okolnosti, že priznám niečo, čo nie je pravda, tak vám ťažko môžem vyhovieť, akokoľvek veľmi by som chcel. Druhá vec, na pána kolegu Martvoňa. Opäť takéto pekné freudovské prerieknutie. Ja úplne rešpektujem, že je to predstava vašej vlády o vládnutí, a tá je, že vždy treba viac a viac a viac politických nominantov a viac a viac predstaviteľov, len si dovolím na to poznamenať, že skutočným dôvodom, keď sa pozriete na ten zoznam, nie je ani tak to, že by potrebovala tá vláda toľko odborno-politických zástupcov ministra, aby stihla naozaj pracovať v prospech ľudí, ako ste spomínali, ale pretože okrem jedného politruka tam väčšinou potrebujete aj jedného odborníka. Takže popri jednom Pellegrinim musíte mať jedného Hudáka, popri jednom Palkovi tam musíte mať, teraz som aj zabudol, je to taká osobnosť, ospravedlňujem sa, vypadlo mi meno druhého štátneho tajomníka ministerstva dopravy, na pôdohospodárstve popri pani profesorke zo Slovenskej poľnohospodárskej univerzity tam musí mať tiež aj svojho politruka. To znamená, že skutočný dôvod je ten, že z minulej vlády ste sa naučili, že keď nemáte odborníkov na poste štátnych tajomníkov, hrozí to problémom, ale keďže teda nie ste schopní nominovať len odborníkov, tak si to v týchto ministerstvách kombinujete na úkor daňovníkov. Uznávam, je to lepšie riešenie ako to minulé, ale stále nie optimálne. Ďakujem
Grendel, Gábor, podpredseda NR SR (2020-06-03):
Pán poslanec Šudík.
Kazda, Radovan, poslanec NR SR (2022-06-23):
Ďakujem. Chcem len navrhnúť termín hlasovania, ktorý bude na najbližšej riadnej schôdzi plánovanej Národnej rady.
Nicholsonová, Lucia, podpredsedníčka NR SR (2016-05-20):
Ďakujem pekne. Dámy a páni, týmto otváram všeobecnú rozpravu. Do všeobecnej rozpravy som nedostala žiadnu písomnú prihlášku. Pýtam sa preto, či sa chce niekto prihlásiť ústne. Končím možnosť prihlásiť sa do rozpravy. Ako jediná sa prihlásila pani poslankyňa Pfundtner. Nech sa páči, máte slovo.
Laššáková, Jana, podpredsedníčka NR SR (2014-11-27):
Na vystúpenie pána poslanca s faktickou poznámkou pán poslanec Bebblavý, Končím možnosť prihlásiť sa faktickými poznámkami. Nech sa páči, pán poslanec Beblavý.
M. Lajčák, minister zahraničných vecí SR: (2009-04-22):
A, po druhé, môj názor. Ja som hrdý Slovák. A som šťastný, že sme v Európskej únii. A som presvedčený, že potrebujeme Lisabonskú zmluvu na to, aby sme sa posunuli ďalej, potrebujeme, aby Európska únia bola naozaj globálny hráč. Súčasný aranžmán nám to v zásade nedovoľuje. To je to, čo som povedal. Ja naozaj som nikoho nekritizoval, lebo rešpektujem právo na slobodný názor, tak ako predpokladám, že vy rešpektujete právo na môj názor na Lisabonskú zmluvu. Takže výsledky ekonomickej dimenzie budeme jednoznačne demonštrovať, lebo s tým sme do toho vstúpili. To nie je vypúšťanie nejakej dymovej clony, prebral som rezort koncom januára a som pripravený znášať zodpovednosť za všetko. Politik alebo diplomat. Ja som strávil viac než polovicu svojho aktívneho života v zahraničí, vďaka tomu mám možnosť vidieť Slovensko zvonku a vnímam, že si nedostatočne vážime všetko to, čo sme dosiahli. Proste sú krajiny, ktoré sú ďaleko za nami a vedia, že je moment, keď každá sranda končí, a ten moment sa volá záujem štátu. U nás nie vždy toto cítim. A chcem poprosiť všetkých, aby sme si tohto boli vedomí, naše hodnotové princípy vyplývajú z toho, že sme sa jednoznačne s radosťou stali členmi Európskej únie a NATO, že sme hrdí, že sme úspešní členovia, že sa hlásime k všetkých dokumentom a že takýmto spôsobom vystupujeme. O tomto predsa nemáme žiadnu pochybnosť. A téma pána poslanca Lipšica je, samozrejme, vy to dobre viete, omnoho širšia než na ministerstvo zahraničných vecí, my sme komunikačný nástroj toho, čo odhlasuje tento parlament, o čom rozhodne vláda. Takže ja vám prajem všetkým veľa múdrych rozhodnutí v tom, aby sme mali jasné inštrukcie zo strany poslancov, zo strany parlamentu, ktoré bude mať náš rezort presadzovať, a teším sa na ďalšie debaty s vami do budúcnosti. Ďakujem. (Potlesk.)
Mizík, Stanislav, poslanec NR SR (2018-03-23):
Ďakujem za slovo. Pán Matovič, vražda je strašná vec. No, naštartoval ste sa, ale toto mal povedať niekto iný. Aj vy máte za ušami ako niektorí smeráci. A na vás by som dokonca aplikoval časť pesničky Karola Kryla, neberte to osobne, to je len časť pesničky: „Na rohu ulice vrah o morálce káže.“ Čert či diabol, je to jedno a vo vašom prípade ste islamistický čert. A keď ste spomínal stratené tisíce nábojov, ja vám pripomínam vášho ideologického druha Galka, za ktorého zmizli desaťtisíce samopalov po 11 euro za kus a, čuduj sa svete, bojujú s nimi bojovníci Islamského štátu. Ďakujem.
Grendel, Gábor, podpredseda NR SR (2021-12-02):
Keďže pán minister avizoval, že ešte bude pokračovať vo svojom vystúpení, tak v tejto chvíli prerušujem rokovanie o tomto bode programu. O chvíľu budeme hlasovať. Poprosím každého poslanca, aby v zmysle platných opatrení si nasadil respirátor na prekrytie horných dýchacích ciest. Vyhlasujem dvojminútovú prestávku, po ktorej budeme hlasovať o prerokovaných bodoch programu. (Prestávka.)
Sulík, Richard, predseda NR SR (2011-03-24):
Ďakujem. Pán poslanec Čaplovič, bude reagovať na faktické poznámky. Nech sa páči.
Jurinová, Erika, podpredsedníčka NR SR (2012-11-30):
Ďakujem. Ďalší prihlásený do rozpravy je pán poslanec Martvoň, ktorého nevidím v pléne. Ďalší je pán poslanec Mihál, ktorý tu takisto nie je. Takže obaja stratili, ak sa nemýlim, už druhýkrát poradie. To znamená, že sme vyčerpali písomne prihlásených do rozpravy. Prosím vás teraz, kto máte záujem, aby ste sa prihlásili do rozpravy ústne. Uzatváram možnosť prihlásiť sa. Takže do rozpravy sa písomne prihlásili, pán poslanec, ústne prihlásili, pán poslanec Duchoň, Číž, Poliačik, Kaník, Štefanec, Viskupič, Kollár, Jurinová, Csicsai. (Reakcia z pléna.) Aha, áno, pardon, takže pán poslanec Hlina tam ešte bol, Sulík a Csicsai. Ešte raz vás poprosím od začiatku: pán poslanec Duchoň, Číž, Poliačik, Kaník, Štefanec, Viskupič, Kollár, Jurinová, Hlina, Vašečka, Sulík, Csicsai. (Reakcia z pléna.) Tak doplňte tam aj pána Blahu. (Reakcie z pléna.) Samoreflexia. Ďakujem pekne. Takže poprosím, ešte pána Blahu, prosím vás, prehoďte ako prihláseného do rozpravy. Nech sa páči, pán poslanec Duchoň.
Mazurek, Milan, poslanec NR SR (2018-11-28):
Pán poslanec Poliačik, nie je to žiadna novinka, že ste veľký fanúšik multikulturalistických ideí, ideológie, že vám vyhovuje alebo by vám vyhovovalo, keby Slovensko doslova zaplavili cudzinci z rôznych iných kultúr, náboženstiev, rás, etnicít, proste akýkoľvek mišmaš si len vieme predstaviť. Ale stále nechápem jednej dôležitej veci, a to nechápem pri všetkých takýchto proimigračných ľuďoch, ako ste vy, takých tých hlavných proimigračných pilieroch toho ich, slniečkarskej agendy na Slovensku. Prečo žijete v meste, ako je Bratislava? Vám by stačilo len napríklad žiť niekde v Huncovciach a užili by si tú multikultúru naplno, v Jarovnicach, v Spišských Vlachoch, tam niekde. Nie prísť, odfotiť sa s navoňanými cigánčatami v osade, ale žiť tam priamo s nimi. Vy ani nepotrebujete nejakú multikultúru zďaleka. Ale keď už chcete byť taký moderný, liberálny, vyspelý, hodnotový, progresívny, medzinárodný, globalistický, tak stále sú tu nejaké štáty, miesta, kde môžete ukázať, ako tá multikultúra funguje. Opakujem, Rosengård – Malmö. Bol som tam, v tej štvrti priamo. Choďte tam. Žite tam. Tam máte multikultúru priamo na dosah ruky každý deň, častokrát aj na dosah noža alebo automatickej zbrane. Helsingborg, južný Helsingborg, choďte tam a užite si večer prechádzku centrom toho južného námestia. Máte multikultúru v praxi, Afriku, Áziu, Arabov, černochov, islam, kanibalizmus, čo si len prajete, to všetko vo Švédsku nájdete. A tam choďte žiť. A nežite v tej zlej, xenofóbnej, belošskej Bratislave. Choďte žiť do multikultúrnej oblasti. Tam, kde sa môžete stretnúť so všetkým, čo si pre Slovensko prajete, a ukážte nám, ako to funguje, a hlavne šírte tam tie vaše slniečkarske liberálne argumenty, lebo islamistickí extrémisti, ktorí tam žijú, sú na nich najviac zvedaví.
Pellegrini, Peter, predseda NR SR (2015-11-10):
Prezentujme sa a hlasujme o bodoch spoločnej správy 1 až 29 spoločne s návrhom gestorského výboru schváliť. (Hlasovanie.) Prítomných 126 poslancov, za hlasovalo 80, zdržalo sa 46 poslancov. Tieto body sme schválili.
Danko, Andrej, podpredseda NR SR (2024-01-09):
Pani poslankyňa Bittó Cigániková.
Fronc, Martin, poslanec NR SR (2014-11-26):
Ďakujem pekne, pán predseda. Rokujeme o zákone o zmrazení platov poslancov a iných ústavných činiteľov. Nebudem vám komentovať, budem sa držať toho starého latinského sapienti sat, ale uvediem niektoré údaje. Plat poslanca, ako sa môžeme dočítať z majetkového priznania na webovej stránke Národnej rady, je ročne 24-tisíc, plat premiéra 45-tisíc, plat ministra okolo 35-tisíc. Konkrétne ministra školstva bol takýto príjem, tento minister má pod sebou mládež, regionálne školstvo, šport, vedu, vysoké školy. A tam, kde som sa mohol dopátrať, som sa pozrel na priznania rektorov, ktoré sa pohybujú ročne od 70- do 100-tisíc. Skončil som, ďakujem.
Šeliga, Juraj, podpredseda NR SR (2020-12-03):
Ďakujem pekne, pani ministerka. Pán poslanec, chcete sa dopýtať? Nech sa páči.
Hrnčiar, Andrej, podpredseda NR SR (2017-02-08):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok tajného hlasovania. (Výsledok tajného hlasovania o návrhu na voľbu verejného ochrancu práv , tlač 418.)
Sárközy, Irén, poslankyňa NR SR (2016-06-15):
Vážený pán predsedajúci, pani poslankyne, páni poslanci, dovoľte mi, prosím, ako určenej spravodajkyni výboru predniesť spoločnú správu výborov Národnej rady o výsledku prerokovania návrhu na vyslovenie súhlasu Národnej rady s Protokolom o zmene Dohody o zriadení a činnosti Medzinárodnej banky hospodárskej spolupráce. Predseda Národnej rady rozhodnutím č. 126 z 27. mája 2016 pridelil návrh na prerokovanie týmto výborom Národnej rady Slovenskej republiky: výboru pre financie a rozpočet, ústavnoprávnemu výboru. Za gestorský výbor určil výbor pre financie a rozpočet. Uvedené výbory prerokovali predmetný návrh na vyslovenie súhlasu s uvedeným návrhom v stanovenom termíne. K predmetnému návrhu zaujali výbory Národnej rady toto stanovisko: odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi, výbor pre financie a rozpočet uznesením č. 26 z 13. júna 2016 a ústavnoprávny výbor uznesením č. 19 z 8. júna 2016. Gestorský výbor na základe stanovísk výborov vyjadrených v ich uzneseniach odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Protokolom o zmene Dohody o zriadení a činnosti Medzinárodnej banky hospodárskej spolupráce a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná spoločná správa výborov bola schválená uznesením gestorského výboru č. 33 z 13. júna. Výbor ma určil za spoločnú spravodajkyňu výborov. Zároveň ma poverili predniesť správu na schôdzi Národnej rady a navrhnúť Národnej rade postup pri hlasovaní. Návrh na uznesenie Národnej rady je prílohou tejto správy. Ďakujem pekne, pán predsedajúci, skončila som, prosím, otvorte rozpravu.
Petrák, Ľubomír, poslanec NR SR (2015-03-12):
Takže teraz budeme hlasovať o 5., 6. a 7. bode návrhu pána poslanca Poliačika spoločne.
Hlina, Alojz, poslanec NR SR (2013-05-22):
Ďakujem pekne. Deti moje zlaté, teda nemyslím tým vás, kolegovia, ja myslím, tak si povzdychnem, že nezávidím vám ani trošku, vyzerá to s vami dosť bledo. Ale aj po vystúpení po týchto faktických poznámkach. V zásade poďme definovať stratégiu! Pokiaľ chcete mať guvernantský systém vzdelávania, jeden žiak, jeden učiteľ, nech sa páči. Slabo platená guvernantka bude sa starať o to jedno dieťa. A ja neviem, jak to, lebo presne vidíte, jak to celé, ste ma zmotali. Teraz pomaly budem za to, že chcem zatvárať málotriedky, že som povedal, že sú nekvalitné. Ja som to nepovedal. Ja som povedal, že ubližujete tým deťom. A za tým si stojím a to nebudem odvolávať nikdy. Keď necháte 13 detí v jednej veľkej budove, kde sa ozýva, a akože ich vzdelávate, alebo ich aj vzdelávate, tak im ubližujete z pohľadu socializácie. Ubližujete im. A za tým si stojím a môže to byť fakt super kvalitná škola. Ale to je guvernantský systém vzdelávania, to je šľachtický systém, že malo to dieťa svoju guvernantku, ktorá sa oňho starala. Jak my ideme uvládať toto platiť?! Nech sa páči, tak to plaťme! Tak to realizujme! Poďme do toho! Ale ja si myslím, že na to nemáme. To znamená, to je mačkopes, to znamená, ani ryba, ani rak, ani poriadny učiteľ, ani poriadna škola. No celé také: uvidíme, vydržíme. Keď sa to zrúti, utekaj pre peniaze, drž komín! Viete, to je naozaj, mi to tak, tak niekedy pripadá, hej, že, že k tomu sa blížime, vážení kolegovia A už sa nechcem vyjadrovať a ani to, ani nestihnem, k tomu brutálnemu parametru, že máme 12 % detí so zdravotným postihnutím. A dokonca ešte údajne vyššie. Tak by ma pri tejto príležitosti fakt zaujímalo, že kde sú, ako na tom iné krajiny. Ďakujem.
Zmajkovičová, Renáta, podpredsedníčka NR SR (2013-02-14):
Pán poslanec, nechcete reagovať faktickou. Takže, pán poslanec, chcete reakciu na faktické? Nech sa páči.
Hrnčiar, Andrej, podpredseda NR SR (2017-03-21):
Pani poslankyňa Grausová.
Heger, Eduard, poslanec NR SR (2019-06-21):
Ďakujem pekne. Pán kolega Blanár, začnem od vás, ospravedlňujem sa, že vás som nespomenul, asi sa vás to dotklo, spomenul som naozaj všetkých v sále, ale vás som vynechal, takže to ma mrzí. To asi by som tam nechal. Ešte by som teda doplnil, že hovoríte o tom, že keď vy budete v opozícii. No, už ste naozaj v tej opozícii dlho neboli a ja vám odporúčam pozrieť si vyjadrenia Roberta Fica, keď bol v opozícii a k čomu vlastne nielen v sále, ale k čomu robil tlačovky a koľko ich robil a tak ďalej, tak to ja ešte sa mám veľa čo učiť, aby som zobral taký široký diapazón, ako zobral Robert Fico, keď bol v opozícii, takže to ešte máme čo dobiehať. Ale zabudli ste, no chápem, ste 12 rokov vo vláde, ale pozrite si, je to určite v archíve, nájdete to tam a zistíte, že vlastne zoberiete tie slová, čo ste pred chvíľkou povedali aj späť. Pán kolega Tomáš, fakty. Áno, máte pravdu, toto druhé vyjadrenie, toto moje druhé vystúpenie nebolo vôbec založené na faktoch, bolo to založená reakcia na vás, tých faktov tam bolo málo a z tohto pohľadu, áno, na fakty, ak dovolíte spomeniem kolegyňu Zimenovú, lebo ona je v oblasti školstva doma. A, pani Bašistová, áno, trošku opustili zákon o prídavkoch na deti a išli sme aj do školstva. Pán predkladateľ, by som povedal, popustil tú uzdu rozsahu, tak sme naňho reagovali, ale myslím si, že to, že to prospelo, prospelo tejto rozprave, pretože sme sa dotkli koreňov veci a to je to dôležité. Ak sa budeme baviť len o samotných 100 eurách, tak si tu veľa nepodiskutujeme, ale ja som hovoril o koreňoch vecí, kde to vzniklo a tak ďalej, takže tam to vidím, ten rozdiel. Pán Tomáš, faktická poznámka a vystúpenie v rozprave je rozdiel, čiže v faktickej poznámke nemôžete reagovať na predrečníka, ale v rozprave môžte povedať to, čo si pripravíte, takže to len na také malé doplnenie ešte, keď ste reagovali teda na kolegu Dostála, ako vyskakuje, tak som trošku to tak dal na pravú mieru. Takže vďaka za diskusiu a pekný deň prajem.
Susko, Boris, minister spravodlivosti SR (2023-12-07):
Ďakujem pekne za slovo. Vážený pán podpredseda Národnej rady, vážené panie poslankyne, vážení páni poslanci, dovoľte mi z poverenia vlády Slovenskej republiky na dnešnom rokovaní pléna Národnej rady uviesť vládny návrh zákona, ktorým sa mení zákon Národnej rady Slovenskej republiky č. 18/1996 o cenách v znení neskorších predpisov. Predkladaným návrhom sa ustanovuje Ministerstvo dopravy Slovenskej republiky za nový cenový orgán pre oblasť regulácie cien nájmu bytov obstaraných z prostriedkov štátneho rozpočtu, štátnych fondov, rozpočtov obcí a rozpočtov vyšších územných celkov. Ministerstvo financií Slovenskej republiky je podľa kompetenčného zákona ústredným orgánom štátnej správy pre oblasť cien a cenovej kontroly. Ministerstvo dopravy Slovenskej republiky je ústredným orgánom pre tvorbu a uskutočňovanie bytovej politiky. Predkladaný návrh nadväzuje na predchádzajúcu decentralizáciu regulačných a kontrolných právomocí v oblasti cien na tie orgány, ktoré v danom sektore pôsobia, vytvárajú pre neho pravidlá a majú najviac relevantných informácií. Vážené pani poslankyne, vážení páni poslanci, na záver mi dovoľte požiadať vás o podporu pre prijatie a schválenie predloženého vládneho návrhu zákona. Ďakujem pekne za pozornosť.
Laššáková, Jana, podpredsedníčka NR SR (2013-12-04):
S reakciou pán poslanec Šebej, nech sa páči.
Dubačová, Viera, poslankyňa NR SR (2017-12-06):
Ďakujem veľmi pekne. Chcem sa poďakovať naozaj pánovi Tomášovi Erikovi za jeho vystúpenie, v ktorom nás všetkých ubezpečil, že skutočne sto razy opakovaná lož sa stáva pravdou a že táto historická skutočnosť v ňom hlboko dozierala a dozrela teda, a musím povedať, že pán Erik Tomáš je v tom konzekventný. Ste výborný režisér a dramaturg, pán Tomáš, ste skvelý, úžasný, naozaj, blahoželám. Pretože dnešný večer a celé to odolávanie sa naozaj nesie v tejto divadelnej réžii pána scenáristu a režiséra, teda v hlavnej postave s pánom Kaliňákom, ktorý si svoju monodrámu teda zahral dobre, aby som hovorila vaším slovníkom, pretože toto nie je o politike, pretože tá vaša politika je hrozná. Jednoducho, aby tisíce ľudí, mladých ľudí neodvolávalo ministra Kaliňáka iba tak zbytočne. Nabrali odvahu. Je to ich občianska povinnosť a statočnosť na rozdiel do vás. Môžete sa hanbiť, môžete sa hanbiť za to, ako vyzerá táto republika. Môžete sa hanbiť aj vy, pán Tomáš, pán ideológ, pán režisér, pán dramaturg, tá monodráma je trápna a mala zlú ouvertúru, mala zlú zápletku, mala aj zlé rozuzlenie a hlavne na konci prichádza katarzia, na ktorú čaká celé Slovensko, či už v zaostalých regiónoch. Čo si myslíte, pán Tomáš, prečo tu je extrémizmus na takej úrovni? Čo si myslíte, že tie vaše nitky, ktoré budú ťahať týchto ľudí, a budem ich volať ľudí, aj keď sú to chlapi, ktorí tu urážajú ženy, nie sú to džentlmeni, podaktorí sa chovajú ako primitívni mačovia, ale budiš. My nie sme v krajine džentlmenov a statočných ľudí, my nie sme v krajine slušných politikov. My sme ešte stále v krajine, ktorá je postkomunistická, postmečiarovská, hanebná. A vy ste toho len svetlým príkladom. Takže ja... (Prerušenie vystúpenia časomerom.)
Viskupič, Jozef, poslanec NR SR (2012-09-26):
Ďakujem. Ďakujem, Janko, za tvoje vystúpenie. A skutočne sa mi zdá, že zhrnul si tú podstatu. Chcel som povedať jednu vec. Myslím, že to spomínal kolega Droba pri svojom príspevku do rozpravy. A to je ten moment, že v histórii sa nám vyskytujú zvláštne stavy. Volený zástupca ľudu zabraňuje cyklistom a ľuďom, ktorí sa vozia na koni, vstup do lesa, čo si nedovolil ani ten historický zemepán. Argumentácia, ktorú tu mal aj pred tým pán kolega pred tebou, čo vystúpil, má jednu chybu. A to je v tom, že ohrozujete práve touto úpravou 40 000 kilometrov ciest a ich použitie a ich využitie vôbec cyklistami, keďže veľa ľudí si to vôbec rozmyslí, či budú do nejakého lesa na Slovensku vôbec vstupovať a radšej navštívia cyklopark kdesi v Ledniciach alebo niekde, kde ho ešte privítajú. A lesné cesty na Slovensku sú jedna z mála vecí, ktoré ste nemuseli budovať ani vy, ani iná politická garnitúra. Ale je to vec, ktorá patrí všetkým ľuďom. To znamená obmedzovať pohyb a dávať niekomu do ruky nástroj, že tu nemá čo robiť, možno aj na základe toho, že nemá presne naštudovanú slovenskú technickú normu alebo si nepreštudoval to, čo vydáva Slovenský kartografický úrad, alebo nemá pri sebe meter a nevie, či ide po 1,5-metrovej ceste, to je presne tohto dôsledkom. Ďakujem.
Grendel, Gábor, podpredseda NR SR (2023-06-22):
Ďakujem pekne, pani poslankyňa. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto k tomuto bodu prihlásiť do rozpravy ústne. Konštatujem, že nie. Vyhlasujem rozpravu za skončenú. Želá si záverečné slovo pán minister ako navrhovateľ? Nie. Pani spravodajkyňa.
Horváthová, Eva, poslankyňa NR SR (2015-06-18):
Ja ďakujem aj predrečníkom, že to okomentovali, nebudem to opakovať. Mňa si, naopak, pán poslanec Kuffa, neprekvapil. Často v poslednej dobe máš chuť ísť proti prúdu a nejakým spôsobom sa tak nejako vyjadriť ku všetkému a všetkému rozumieš. Veľa vecí si načrtol takých zaujímavých aj pre mňa, ale zdalo sa mi, že viac si sa zameral na ochranu slobody fajčiara a zásah do súkromia, pričom som sa snažila už v rozprave, možno som to nie zreteľne povedala, hovoriť o tom, že nie celkom je to súkromie, keď je vodič súčasťou cestnej premávky. Existuje aj nález Ústavného súdu, ktorý o tom hovorí, hej, že cigareta takisto ako telefonovanie rozptyľuje vodiča. Ale menej si sa venoval ochrane záujmom dieťaťa, ktoré sedí v aute. A to ma prekvapuje, že ti nevadí, že niekto si zapáli cigaretu v uzavretom priestore a má tam svoje dieťa. Ja som povedala aj to, že mne je ľúto, že s niečím takýmto musím prísť, že sú ľudia, ktorým to nič nehovorí, že si zapália a vzadu v aute majú dieťa. Spomeniem ešte, v Litve je fajčenie do štyroch metrov v blízkosti dieťaťa trestným činom, v Austrálii, v Kanade majú zákaz fajčenia v prítomnosti dieťaťa. Vo Veľkej Británii nedávno vyšiel zákon, ktorý umožňuje vláde zakázať fajčenie v autách. Takže ja si myslím, že tento náš návrh je namieste, vzhľadom na to, že sa takéto stavy vyskytujú, a teda budem v tomto úsilí pokračovať ďalej a dúfam, že dostanem v tom aj podporu od vládnej strany. Ďakujem.
Grendel, Gábor, podpredseda NR SR (2021-05-11):
Nikto iný do rozpravy nebol prihlásený, takže vyhlasujem rozpravu za skončenú. Pán navrhovateľ, chcete zaujať záverečné slovo? Nie. Pán spravodajca? Takisto nie. Prerušujem rokovanie o tomto bode programu. Pristúpime k prvému čítaniu o návrhu poslancov Milana Mazureka, Miroslava Suju a Ondreja Ďuricu, na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je uverejnený ako tlač 495, návrh na jeho pridelenie na prerokovanie výborom je v rozhodnutí č. 510. Dávam slovo pánovi poslancovi Miroslavovi Sujovi, aby návrh ústavného zákona uviedol. (Rokovanie o návrhu poslancov Národnej rady Slovenskej republiky Milana Mazureka, Miroslava Suju a Ondreja Ďuricu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, tlač 495.)
Cigániková, Jana, poslankyňa NR SR (2017-04-06):
(Nasledujúca časť faktickej poznámky prebehla za protestného potlesku niektorých poslancov.) Keď vám ide tak o mzdy ľudí, tak nekradnite, alebo im nechajte ten plat, ktorý musia odovzdávať štátu, čo vy používate na sociálne balíčky, ktoré by si inak mohli zaplatiť sami.
Hrnčiar, Andrej, podpredseda NR SR (2017-11-28):
Otváram rozpravu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Nie je tomu tak. Tým pádom vyhlasujem rozpravu za skončenú. Pani ministerka, asi nechcete zaujať žiadne stanovisko, takisto pán spravodajca, takže prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení zákona č. 34/2014 Z. z., ktorým sa menia a dopĺňajú niektoré zákony . Vládny návrh zákona má parlamentnú tlač 748. Návrh na jeho pridelenie na prerokovanie výborom je v rozhodnutí č. 772. Prosím ministerku pôdohospodárstva a rozvoja vidieka Slovenskej republiky Gabrielu Matečnú, aby vládny návrh zákona uviedla.
Paška, Pavol, predseda NR SR (2014-06-24):
(Hlasovanie.) 127 prítomných, 49 za, 75 proti, 2 sa zdržali, 1 nehlasoval. Tento návrh sme neschválili.
Hrnčiar, Andrej, podpredseda NR SR (2017-03-28):
Nech sa páči, pán poslanec Kresák.
Sulík, Richard, predseda NR SR (2011-06-01):
Ďakujem. Dovolím si len pripomenúť, predtým, ako sa to zmení, v tomto momente má SaS dvojtretinovú väčšinu v slovenskom parlamente. Pán poslanec Kalist.
Pellegrini, Peter, podpredseda NR SR (2020-09-02):
Prezentujme sa a hlasujme o tomto prvom návrhu, doplňujúcom, pána poslanca Blanára. (Hlasovanie.) Prítomných 127 poslancov, za 122, zdržali sa 4, nehlasoval 1. Konštatujem, že tento pozmeňujúci návrh uznesením sme schválili. Nech sa páči.
Pellegrini, Peter, predseda NR SR (2015-01-27):
Ďakujem pekne. Otváram všeobecnú rozpravu k týmto bodom programu. Konštatujem, že som dostal písomné prihlášky za kluby: MOST – HÍD pán poslanec Gábor Gál, za klub OĽaNO pán poslanec Miroslav Kadúc, za klub SMER – sociálna demokracia pán Róbert Madej a ďalej v rozprave pán poslanec Lipšic, pani poslankyňa Žitňanská a pani poslankyňa Vitteková. Na úvod ale ako prvý vystúpi spravodajca, ktorý požiadal o vystúpenie v rozprave ako prvý. Nech sa páči, pán poslanec, máte slovo.
Fronc, Martin, poslanec NR SR (2013-05-22):
Ďakujem za všetky faktické poznámky. Skúsim veľmi stručne. Pán kolega Martvoň, to je ústavný princíp. Ja hovorím o financovaní, že nositeľ je žiak. Nemusí to byť presne to isté. A inak v tom modeli, ktorý funguje, kúrenie je zohľadnené, vás ubezpečujem, že je to tam. Čo sa týka toho, že pán minister to dal na rokovanie. Ja som to povedal, druhý rok vlády je neskoro. To sa už nestihnú mnohé veci urobiť. Pán kolega Kéry, ďakujem za ocenenie. A čo sa týka tých financií, zatiaľ nie sú. Ak budú, ak sa to podarí pánovi ministrovi, ja to ocením. Kolega Blanár, ja vám chcem povedať, že v roku 2006 bolo najvyššie navýšenie peňazí, 4,2 mld., a ten boj bol pre mňa neuveriteľne krutý, musím povedať. A druhá poznámka, trošku nepatričná z vašej strany, keď poviem, že v roku 2006 som bol jeden z tých, ktorí podporovali, aby sme išli spolu do vlády. To len tak, by the way, aj so všetkými následkami, ktoré to potom malo. Ale ku kolegovi Petrákovi dve veci. Čo sa týka tej zmeny. Viete, to ocenili aj následne. Žiadne direktívne sankcie, nič iné nebolo, ale korupcia najviac klesla práve vďaka tomu financovaniu, pretože žiak bol nositeľom peňazí. A to, že to dnes aj prináša problémy, ja to priznávam. Preto hovoril som aj o istých zmenách, ktoré som navrhoval. Tie, sa zhodnime, že treba urobiť. Ja len za jedno horujem, a to, čo som povedal, že musíme rešpektovať ústavný princíp, že nositeľom peňazí musí byť žiak. A modely, úpravy sú tam určite možné a možné je aj hľadať isté dohody a kompromisy. Ja nie som za vojny, to som povedal.
Šeliga, Juraj, podpredseda NR SR (2021-04-30):
Prepáčte, pán poslanec, pán podpredseda, len aby sme to mali všetci zarámcované. Toto čo teraz idete predniesť, to chcete dať ako nejaký pozmeňujúci alebo doplňujúci návrh, alebo len je to súčasťou vášho prejavu?
Kresák, Peter, poslanec NR SR (2019-09-11):
Ďakujem pekne za slovo, pán predsedajúci. Vážené kolegyne, vážení kolegovia, dovoľte mi teda, aby som v súlade s § 73 zákona o rokovacom poriadku Národnej rady Slovenskej republiky v tomto prípade vystúpil ako spravodajca určený alebo poverený predsedom výboru k tomuto návrhu zákona. Predkladám teda informáciu k predloženému návrhu zákona. Je mojou povinnosťou konštatovať, že tento návrh spĺňa všetky náležitosti podľa zákona o rokovacom poriadku, ale aj legislatívnych pravidiel tvorby zákonov. Zo samotného znenia diskutovaného legislatívneho návrhu, ale aj z toho, čo povedal pán minister, pán predkladateľ, je zrejmé, že jedná sa o legislatívu, ktorá predstavuje vlastne transpozíciu a harmonizáciu práva Európskej únie. Vychádzajúc z oprávnení, ktoré mám ako určený spravodajca v § 73 zákona o rokovacom poriadku, odporúčam preto, aby Národná rada Slovenskej republiky sa po rozprave uzniesla na tom, že tento návrh zákona prerokuje v druhom čítaní. V súlade s rozhodnutím predsedu Národnej rady tiež navrhujem, aby tento návrh zákona prerokovali: Výbor Národnej rady pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor zároveň navrhujem výbor pre financie a rozpočet. Rovnako odporúčam, aby výbory uvedený návrh prerokovali do 30 dní a gestorský výbor do 32 dní od prerokovania návrhu zákona v prvom čítaní. Toľko teda na úvod. Pán predsedajúci, otvorte, prosím, rozpravu k tomuto návrhu zákona. Ďakujem pekne.
Paška, Jaroslav, poslanec NR SR (2019-06-24):
Ďakujem za slovo, pán predsedajúci. Pani poslankyňa, vyjadriť sa, že táto prednáška bola alebo toto vaše vystúpenie bolo odbornejšie, ako býva zvykom v Národnej rade Slovenskej republiky, ale pán poslanec Osuský nás upozornil na to príslovie „Na Slovensku po slovensky“ alebo na ten výrok, ktorý ste pripísali pánovi Slotovi, a treba upozorniť na to, že naozaj tento výrok vznikol v období pomaďarčovania Slovenska, keď slovenská inteligencia sa postavila proti Apponyiho zákonom. A Bernolák a Štúr sa pokúsili slovenský jazyk kodifikovať, takže nie pán Slota. A to by ste mali vedieť, ak sa odvolávate na vaše vzdelanie. Takže nie pán Slota, ale, ale slovenskí vlastenci, ktorí zachraňovali národ ako taký pred rozplynutím sa v Karpatskej doline, tak tí kodifikovali slovenský jazyk a tí išli s týmto heslom medzi ľudí a učili ľudí slovenskej, slovenskému jazyku a slovenskej kultúre. Takže keď hovoríme o tom, že chceme my v súčasnosti presadzovať nejakú, nejaký prístup ako Apponyi, že v Uhorsku po maďarsky všetci, nie je to pravda. Myslím, že súčasná situácia dnes je, tak ako ste popísali vo vašom vystúpení, kde hovoríte, kde sa odvolávate na sociologistickú charakteristiku, kde je uplatnenie väčšinového jazyka v koexistencii s jazykom národnostných menšín. A čo je dôležité, zabúdate a všetci na to zabúdate opakovane, integračný charakter slovenského jazyka v štáte, kde máme rusínsku, rómsku, ukrajinskú, poľskú, nemecké aj českú menšinu, ergo tých menšín je tu viacej. A ich spoločným jazykom v tomto štáte je slovenská jazyk, nikto im nebráni rozprávať sa doma, v krčme, kdekoľvek aj na kultúrnom podujatí spievať si po maďarsky, po ukrajinsky, po poľsky... (Prerušenie vystúpenia časomerom.)
B. Bugár, podpredseda NR SR: (2006-02-01):
(Hlasovanie.) Ruším výsledok tohto hlasovania, nakoľko páni poslanci, niektorí, ja si myslím, že bolo by potrebné, aby skontrolovali zariadenie. Skúsme ešte raz vytiahnuť karty, vložiť naspäť a pozrite si, či tam máte napísané identifikácia potvrdená. Vtedy keď zasuniete, potom už nie, potom už musíte mať štart. Ja mám štart. V poriadku, páni poslanci? Ešte raz, prezentujme sa. Pán poslanec, v poriadku. Nech sa páči, prezentujme sa a hlasujme o tomto návrhu, nepokračovať v rokovaní. (Hlasovanie.) Prítomných 120, za 21, proti 62, zdržalo sa 33, nehlasovali 4. Konštatujem, že tento návrh sme neschválili. Nech sa páči, ďalší procedurálny. D. Podracká, poslankyňa: Pani poslankyňa Bollová navrhla stiahnuť návrh z rokovania. Dajte, prosím, hlasovať o tomto návrhu.
Laurenčík, Milan, podpredseda NR SR (2021-05-03):
Poslednú faktickú poznámku má pán poslanec Jozef Pročko.
J. Burian, poslanec: (2009-10-27):
Musím zase povedať, že tie vystúpenia poslancov, ktoré sme tu počuli, boli iba spŕškou, vedrá špiny, o ktoré sa podelili s vami ako s poslancami Národnej rady, akým spôsobom vláda zadlžuje,  nezodpovedne koná a vládna koalícia nerieši problémy, ktoré sú pálčivé pre túto dobu. Vzhľadom na to, že som bol poslanec aj v minulom volebnom období, musím povedať, že mám v živej pamäti niekoľko skutočností, o ktoré by som sa rád zase s vami podelil takisto. Ak si pamätáte na rozpočet z roku 2005, vážení kolegovia, tak viete, že v roku 2004 sme schválili rozpočet a v júni 2005 sme menili spotrebné dane, zvyšovali sme spotrebné dane vzhľadom na to, že štátny rozpočet nedosahoval parametre výkonnosti príjmovej zložky štátneho rozpočtu na úrovni tej, ktorá bola nutná. A teraz sa podržme, páni, čo poviem. Pri 5-percentnom hospodárskom raste slovenskej ekonomiky vládna koalícia pod vedením vtedajšieho pána premiéra Dzurindu nemala ani štipku nejakej, by som povedal, aktivity v tom, aby hľadala rezervy v rozpočte, aby jednoducho našla rezervy také, aby jednoducho na pol roka v júni nemusela opravovať štátny rozpočet, opakujem, pri 5-percentnom raste. Naopak, neznížila výdavky, ponechala výdavky na výške rovnakej, ale zvýšila spotrebné dane z minerálnych olejov, liehu, piva. Ja si pamätám tu všetky tie transparentné akcie, ktoré boli pre výrobcov pív, výrobcov liehu a tak ďalej, ktorí voči tomu vystupovali veľmi významne. A teraz poviem, že v čase, keď je hospodárska recesia, a to nie je len názor vlády Slovenskej republiky, je to celosvetový problém, dnes opozícia kritizuje, že vláda robí neadekvátne kroky, ktoré, naopak, sú z pozície medzinárodných inštitúcií deklarované ako absolútne adekvátne reakcie vlády na hospodársku krízu. Takže, vážení, vážení opoziční poslanci, bolo by dobré, aby ste sa zamysleli nad svojím konaním v čase, keď ste boli pri moci a keď ste mohli konať tak zodpovedne, ako dnes deklarujete zodpovedne voči tejto koalícii. Druhá vec. Mne sa strašne páčili tie výrazové prostriedky ako Burundi a v porovnaní so Slovenskom. No, vážené dámy, vážení páni, no myslím si, že za privatizáciu Slovenských elektrární alebo energetického priemyslu, za kurzovú stratu, za tunelovanie Braniska ani v Zimbabwe Mugabe by sa nemusel hanbiť, za takéto významné akty spoločenskej zodpovednosti, zodpovednosti voči občanom Slovenskej republiky, zodpovednosti voči vám, poslancom Národnej rady. A na tomto skončím, lebo ak by som začal rozprávať o podrobnostiach alebo o veciach, ktoré sa týkajú vecí typu produkčná medzera a vyjadrenie sa Joaquína Almuniu, ktoré sú hypotetickou úvahou, neviem, skadiaľ pán poslanec Farkas nabral jednoducho tie výrazové prostriedky, boli by sme tu asi veľmi dlho. Takže ja vám veľmi pekne ďakujem za pozornosť a prajem terajšej opozícii, aby sa zamyslela nad svojím konaním v minulom období. Ďakujem pekne. (Potlesk.)
K. Sárközy, poslankyňa: (2005-05-18):
- dôchodky, ktorých výška sa nachádza v rozmedzí vyššie uvedených hraníc, v ktorej by vznikali anomálie v dôsledku uplatňovania rôznych valorizačných indexov, navrhujem zvýšiť na zákonom ustanovenú sumu, v určení výšky ktorej je premietnutá kombinácia indexov zvyšovania pri predchádzajúcich skupinách. To sú pozmeňujúce návrhy, ktoré sú predložené v súlade s uznesením ústavnoprávneho výboru. Zmena sa netýka jednak spôsobu valorizácie, týka sa to dvoch paragrafov, ktoré týmto spôsobom sú upravené. Prosím vás o podporu týchto mojich pozmeňujúcich návrhov. A už len dodám, že fakticky to, že sme dospeli k tomuto spôsobu valorizácie, vzišlo jednak z výboru pre sociálne veci a bývanie, pretože mali sme také informácie jednak od našich voličov a jednak z terénu, že ten spôsob valorizácie, ktorý je v zákone, to znamená, ten švajčiarsky model by nožnice roztváral. Preto sme sa vo výbore a s odborníkmi dohodli na tom, že na tento rok zmeníme spôsob valorizácie. Ešte raz opakujem, ten môj pozmeňujúci návrh, ktorý som teraz predložila, nemení sumy a spôsob valorizácie oproti tomu, ktorý som predložila včera, zmení len tie dva paragrafy, ktoré vytýkal ústavnoprávny výbor. Ďakujem.
Pellegrini, Peter, predseda NR SR (2015-10-21):
Pán poslanec Zajac.
Pčolinský, Peter, podpredseda NR SR (2022-12-06):
Ďalšia faktická poznámka na pána Šeligu, pán poslanec Suja. Len upozorňujem, že pán Šeliga tu nie je.
Kotleba, Marek, poslanec NR SR (2021-06-30):
Ďakujem za slovo. Pán minister Matovič, vy nie ste žiadny Dávid a nenašli ste ani žiadny kameň, ktorým by ste skolili Goliáša, pretože vy ste našli iba marketing, ktorým ste oklamali ľudí. Tak ako ste ľudí oklamali o vile vo Francúzsku, tak tak ich klamete aj teraz a toto je celá vaša agenda. A keď hovoríte niečo o mafii a o Cosa Nostre, veď vy nesiete znaky Cosa Nostry. Veď základom sú rôzne sektárske a okultistické ťahy v takýchto mafiách, a to je presne aj pre vaše združenie príkladné. A keď už ide o to, tak vy ste boli hlavou tej mafie už aj vtedy, pretože je tu jedna otázka, keď predsa sám Robert Fico mal na vás celý spis daňového úradu, tak prečo ste potom nesedeli? Prečo vás, aj keď vás odstíhali, áno, ste usvedčený daňový podvodník, prečo vás nikto za to neperzekvoval, prečo vás za to nezavreli a všetko sa nechalo premlčať? Takisto neviem o tom, že by ste mali pravidelné domové prehliadky, že by vám odobrali vodičský preukaz, že by vás vybrali kukláči. Tak buď bol Robert Fico veľmi slabý protivník, alebo potom máte niečo spoločné. Ďakujem pekne.
Blanár, Juraj, podpredseda NR SR (2023-03-21):
Päť faktických poznámok na vaše vystúpenie. Pán poslanec Kočiš ako prvý.